CELEX: 62010TN0414
Language: da
Date: 2010-09-15 00:00:00
Title: Sag T-414/10: Sag anlagt den 15. september 2010 — Companhia Previdente mod Kommissionen

20.11.2010   
            
            
               DA
            
            
               Den Europæiske Unions Tidende
            
            
               C 317/35
            
         Sag anlagt den 15. september 2010 — Companhia Previdente mod Kommissionen
   (Sag T-414/10)
   ()
   2010/C 317/63
   Processprog: portugisisk
   
      Parter
   
   
      Sagsøger: Companhia Previdente — Sociedade de Controle de Participações Financeiras, SA (Lissabon, Portugal) (ved advogados D. Proença de Carvalho og J. Caimoto Duarte)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Artikel 1 og artikel 2 i Kommissionens beslutning af 30. juni 2010 om anvendelse afen procedure i henhold til artikel 101 TEUF og EØS-aftalens artikel 53 i EØS-aftalen (sag COMP/38 344 — Forspændingsstål), annulleres delvist for så vidt angår sagsøgeren.
            
         
               —
            
            
               Det anerkendes, at enhver reduktion nedsættelse af den bøde, som Socitrel er blevet pålagte bøde, som led i andre beløb søgsmål for om overtrædelser, som i forbindelse med hvilke de hæfter solidarisk med Companhia Previdente hæfter solidarisk for, automatisk skal føre til en tilsvarende automatisk nedsættelse af sidstnævnte virksomheds solidariske den bøde, der er pålagt Companhia Previdente in solidum.
            
         
      Søgsmålsgrunde og væsentligste argumenter
   
   Den anfægtede beslutning i den foreliggende sag er den samme som i sag T-385/10, ArcelorMittal Wire France m.fl. mod Kommissionen.
   Sagsøgeren gør følgende gældende over for Retten:
   
               1)
            
            
               Tilsidesættelse af artikel 101 TEUF og af princippet om individuelt ansvar for overtrædelser i forbindelse med den europæiske menneskerettighedskonventions artikel 6 og artikel 23, stk. 2, i forordning nr. 1/2003 af 16. december 2002 om gennemførelse af konkurrencereglerne i traktatens artikel 81 og 82 (1). Beslutningen er behæftet med et åbenbart fejlskøn ved fastsættelsen af det solidariske ansvar for Companhia Previdente for overtrædelser begået af Socitrel, idet bøden overskrider maksimumsgrænsen i henhold til artikel 23, stk. 2, i forordning nr. 1/2003.
            
         
               2)
            
            
               Tilsidesættelse af artikel 296 TEUF, idet Kommissionen hverken har tilbagevist sagsøgerens argumenter eller med hensyn til fordelingen af det solidariske ansvar og beregning af bødens størrelse på begrundet vis har afkræftet formodningen for, at Companhia Previdente havde afgørende indflydelse på Socitrel i perioden mellem 1998 og 2002, og for ikke behørigt at forklare, hvorpå den baserede sig for at fastslå, at der forelå en afgørende indflydelse i den forudgående periode mellem 1984 og 1998, i hvilken periode formodningen åbenbart ikke fandt anvendelse.
            
         Subsidiært:
   
               3)
            
            
               Tilsidesættelse af artikel 101 TEUF, EØS-aftalens artikel 53, artikel 23, stk. 2, i forordning nr. 1/2003 og proportionalitetsprincippet, idet maksimumsgrænsen for størrelsen af den bøde, som kunne pålægges Companhia Previdente, er overskredet.
            
         
               4)
            
            
               Tilsidesættelse af proportionalitetsprincippet og princippet om forbud mod forskelsbehandling, idet Kommissionen ikke har taget hensyn til den økonomiske baggrund med den aktuelle krise og til Companhia Previdentes manglende betalingsevne.
            
         
      (1)  EFT L 1 af 4.1.2003, s. 1.